జె.కె. పాంగ్గెంగ్

జె.కె. పాంగ్గెంగ్ అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు మరియాంగ్-గెకు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
జె.కె. పాంగ్గెంగ్ అరుణాచల్ కాంగ్రెస్ పార్టీ ద్వారా రాజకీయాల్లోకి వచ్చి 2004 అరుణాచల్ ప్రదేశ్ శాసనసభ ఎన్నికలలో మరియాంగ్-గెకు శాసనసభ నియోజకవర్గం నుండి అరుణాచల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కబాంగ్ బోరాంగ్ పై 1,885 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2009 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి రైజింగ్ పెర్మేపై 1,280 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

జె.కె. పాంగ్గెంగ్ 2014 అరుణాచల్ ప్రదేశ్ శాసనసభ ఎన్నికలలో మరియాంగ్-గెకు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఓలోమ్ పాన్యాంగ్ చేతిలో 9 ఓట్ల స్వల్ప తేడాతో ఓడిపోయాడు. ఆయన 2019 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 392 ఓట్లతో మూడోస్థానంలో నిలిచాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు